
OPĆINA ŽAKANJE

JEDINSTVENI UPRAVNI ODJEL


KLASA: 013-02/26-01/11
URBROJ: 2133-22-03/1-26-2
Žakanje, 22.07.2026.
Temeljem članka 11. Zakon o pravu na pristup informacijama (Narodne novine, 25/13, 85/15 i 69/22) te Odluke Općinskog načelnika Općine Žakanje (KLASA: 013-02/26-01/11, URBROJ: 2133-22-02-26-1, od 20.7.2026. godine) o upućivanju u javno savjetovanje nacrta Plana rasvjete Općine Žakanje objavljuje
JAVNI POZIV

na savjetovanje o objavljenom nacrtu Plana rasvjete Općine Žakanje
I.

Poziva se javnost na savjetovanje o objavljenom nacrtu Plana rasvjete Općine Žakanje (daljnjem tekstu: Plan) kojeg je izradio Lunes Adria d.o.o., Okićko naselje 28, 10452 Klinča Sela, OIB: 14357094566, a Jedinstveni upravni odjel Općine Žakanje provodi savjetovanje.

Za izradu nacrtu Plana nije osnovana radna skupina.

II.

Savjetovanje o nacrtu Plana provodi se obzirom da se radi o općem aktu kojim se utječe na prava i interese građana i pravnih osoba, a u cilju upoznavanja javnosti s nacrtom navedenog Plana, prikupljanja povratnih informacija od javnosti te podizanja razine razumijevanja i prihvaćanja predloženog općeg akta.

Nacrt Plana je podloga za projekte vanjske rasvjete, koji izrađuje jedinica lokalne samouprave, a donosi se radi optimizacije i boljeg planiranja vanjske rasvjete i ostvarenja ciljeva propisanih u čl. 2. Zakona kojemu je glavni cilj zaštita od svjetlosnog onečišćenja uzrokovanog emisijama svjetlosti u okoliš iz umjetnih izvora svjetlosti kojima su izloženi ljudi, biljni i životinjski svijet u zraku i vodi, druga prirodna dobra, noćno nebo i zvjezdarnice, uz korištenje energetski učinkovitije rasvjete. Zaštitom od svjetlosnog onečišćenja osigurava se zaštita ljudskog zdravlja, cjelovito očuvanje kvalitete okoliša, očuvanje bioraznolikosti i krajobrazne raznolikosti, očuvanje ekološke stabilnosti, zaštita biljnog i životinjskog svijeta, racionalno korištenje prirodnih dobara i energije na najpovoljniji način za okoliš, kao osnovni uvjet javnog zdravstva, zdravlja i temelj koncepta održivog razvitka. U ostvarivanju cilja uzimaju se u obzir najbolje raspoložive tehnike te njihova gospodarska provedivost u skladu s načelima Zakona i zakonima kojima se uređuje područje zaštite okoliša i energetske učinkovitosti. Dodatni cilj Zakona u smislu energetske učinkovitosti je smanjiti potrošnju električne energije za javnu rasvjetu.
III.

O nacrtu Plana provest će se internetsko savjetovanje s javnošću sukladno Zakonu o pravu na pristup informacijama.

Savjetovanje s javnošću o objavljenom nacrtu Plana provest će se u trajanju od 30 dana i to u razdoblju 22. srpnja do 22. kolovoza 2026. godine.

IV.

Poziva se javnost da u razdoblju iz točke III. ovog Javnog poziva dostavi svoja očitovanja odnosno prijedloge, primjedbe i mišljenja na nacrt Plana.

V.

Očitovanja odnosno prijedlozi, primjedbe i mišljenja na nacrt Plana dostavljaju se putem obrasca za dostavu prijedloga, primjedbi i mišljenja na adresu: Općina Žakanje, Žakanje 58, 47276 Žakanje ili na adresu elektroničke pošte: procelnik@opcina-zakanje.hr .
VI.

Po isteku roka za dostavu očitovanja odnosno prijedloga, primjedbi i mišljenja sva zaprimljena očitovanja javnosti odnosno prijedlozi, primjedbe i mišljenja će se analizirati te će se potom izraditi i objaviti na službenoj internetskoj stranici Općine Žakanje izvješće o savjetovanju s javnošću koje će sadržavati dostavljena očitovanja odnosno prijedloge, primjedbe i mišljenja, kao i očitovanja s razlozima za neprihvaćanje pojedinih prijedloga, primjedbi i mišljenja.

VII.

Svi prihvaćeni prijedlozi, primjedbe i mišljenja na nacrt Odluke uvrstit će se u prijedlog Plana koja će se, zajedno s Izvješćem o savjetovanju s javnošću iz točke VI. ovog Javnog poziva, uputiti Općinskom vijeću Općine Žakanje na razmatranje i donošenje.

VIII.

Za sva potrebna pojašnjenja i pitanja sudionici savjetovanja mogu se obratiti koordinatoru savjetovanja u vremenu trajanja savjetovanja i to putem telefona: 047/757-836 ili putem e-mail adrese: procelnik@opcina-zakanje.hr .
PROČELNICA

Anita Srbelj-Dehlić
